**Projektni zadatak iz Programiranja korisničkih interfejsa (13M111PKI)**

Faza 1 – Analiza korisničkih zahteva

Student:

Lazar Lazić 2020/3088

# Funkcionalnosti sistema

Analizom teksta projektnog zadatka definisane su sledeće funkcionalnosti koje aplikacija treba da ima:

Svi korisnici:

1. Naziv: Prijavljivanje na sistem

Podaci: Korisničko ime, lozinka

Opis: Pri pokretanju aplikacije prikazuje se ekran sa poljima za unos korisničkog naloga i lozinke. U slučaju uspešnog prijavljivanja na sistem prikazuje se glavni ekran aplikacije. U slučaju pogrešno unetih ili nedostatka nekog od ovih podataka prikazuje se poruka o grešci.

1. Naziv: Odjavljivanje sa sistema

Podaci: /

Opis: Kada je korisnik prijavljen na sistem, u bilo kom trenutku se može odjaviti sa istog klikom na dugme „Odjavi me“.

1. Naziv: Izmena ličnih podataka

Podaci: Ime, prezime, kontakt telefon, adresa, lozinka

Opis: Prijavljeni korisnik klikom na dugme „Profil“ vidi formu sa svojim trenutnim podacima koje može da izmeni. Podatke koje želi da izmeni korisnik unosi, a zatim klikom na dugme „Sačuvaj“ aplikacija proverava validnost podataka i čuva ih, odnosno ispisuje poruku o grešci.

Kupac:

1. Naziv: Pregled svih knjiga

Podaci: /

Opis: Kupac klikom na dugme za početnu stranu vidi izlistane sve knjige, gde za svaku knjigu vidi njenu sliku, naziv i autora. Pored toga, na istaknutom mestu se nalaze knjige koje su na promociji.

1. Naziv: Detaljni pregled knjige

Podaci: /

Opis: Prilikom pregleda svih knjiga, klikom na bilo koju knjigu otvara se stranica za detaljni pregled te knjige. Tom prilikom kupac vidi sledeće informacije o knjizi: sliku, naziv, autora, opis, godinu izdanja, broj strana kao i informaciju o tome da li je knjiga na promociji. Pored toga, kupac može da vidi recenzije drugih korisnika.

1. Naziv: Postavljanje recenzije o knjizi

Podaci: Brojčana ocena knjige (1-5), komentar na knjigu

Opis: Na stranici detaljnog pregleda knjige kupcu je prikazana forma za postavljanje recenzije. U okviru nje se nalazi 5 zvedica i polje za komentar. Klikom na odgovarajuću zvezdicu kupac ocenjuje knjigu, a popunjavanjem polja za komentar, kupac ostavlja komentar o knjizi. Prilikom postavljanja recenzije kupac mora ostaviti ocenu, a komentar nije obavezan.

Nakon popunjavanja forme, klikom na dugme „Sačuvaj recenziju“ sistem proverava validnost unetih podataka i čuva recenziju, odnosno ispisuje poruku o grešci. Nakon uspešnog čuvanja, recenzija postaje vidljiva drugim kupcima.

Kupac može postaviti novu recenziju, ali tada će stara biti obrisana.

1. Naziv: Preporučivanje knjige

Podaci: Korisnička imena kupaca kojima se knjiga preporučuje

Opis: Na stranici detaljnog pregleda knjige, kupac klikom na dugme „Preporuči“ može da preporuči tu knjigu drugim kupcima. Tom prilikom otvara se prozor u kome kupac može da izabere kupce kojima želi da preporuči tu knjigu. Nakon odabira, klikom na dugme „Preporuči“ kupac preporučuje tu knjigu odabranim kupcima.

1. Naziv: Pregled preporučenih knjiga

Podaci: /

Opis: Klikom na dugme „Preporučene knjige“ kupcu se prikazuje lista parova naziv knjige-korisničko ime kupca koji je preporučio tu knjigu. Klikom na naziv knjige otvara se stranica sa detaljnim pregledom te knjige.

Prodavac:

1. Naziv: Pretraživanje knjiga po nazivu i autoru

Podaci: Deo naziva i/ili autora knjige/a koja/e se pretražuje/u

Opis: Na početnoj strani prodavac ima opciju da unese pojam za pretragu knjigu na po nazivu ili autoru. Nakon unošenja pojma, prodavac klikne na dugme „Pretraži“. Nakon što se pretraga izvrši, prodavcu se prikazuje pregled svih knjiga koji predstavljaju rezultat pretrage.

1. Naziv: Pregled knjiga

Podaci: /

Opis: Prilikom ulaska na početnu stranicu, prodavac može videti sve knjige koje su u ponudi. Nakon pretrage knjiga, biće prikazane samo one koje ispunjavaju kriterijume pretrage. Prilikom pregleda knjiga, prodavac može videti osnovne informacije o knjizi (slika, naziv, autor) kao i informaciju o tome da li je na promociji ili nije i mogućnost da je postavi u suprotno stanje.

1. Naziv: Postavljanje/uklanjanje knjige na/sa promociju/e

Podaci: /

Opis: Prilikom pregleda knjiga, prodavac može videti za svaku knjigu da li je na promociji ili nije. Ukoliko knjiga nije na promociji, postojaće dugme „Dodaj na promociju“. Klikom na isto, knjiga će biti postavljena na promociju. Ukoliko knjiga jeste na promociji, postojaće dugme „Ukloni sa promocije“. Klikom na isto, knjiga će biti uklonjena sa promocije.

1. Naziv: Unos nove knjige

Podaci: Slika, naziv, autor, opis, godina izdanja, broj strana knjige

Opis: Klikom na dugme „Dodaj novu knjigu“ otvoriće se forma za unos nove knjige. Tom prilikom prodavac popunjava sve potrebne informacije i klikom na dugme „Dodaj“ sistem proverava validnost unetih podataka i kreira knjigu odnosno ispisuje poruku o grešci.